Minu arust on hommik natuke hullem. Sest esiteks on siis veel paha olla ja kui on  isegi paha olla, peaksid kõik õudsed meeldetulemised kenasti hiljem tulema. Las ma toibun. Kahtlemata on vaatepilt hommikul mahlapudelit kallutavast ja samal ajal lootusetult "ei-ei-ei, seda mäletan ma küll valesti, selliseid asju ei olemas ja selliseid asju ei tehta, miks, kurat, kurat" ütlemas inimest näha natuke nukker. Või tegelikult. Nukker on siis, kui sa ise see inimene oled. Naljakas on siis, kui see inimene on keegi teine. Ja mitte juhul, kui see käib umbes nii, et "õumaikaaadä, mis ma tegin,  täiega õudne, ihahaa". Sest sel juhul pole ilmselt eriti midagitehtud. Inimene ei tohi enda üle naerda. Ta näos peaks peegelduma õudus ja häbi. Siis on naljakas. Ooo, mul on palju lõbusaid hommikuid olnud.